**СТАНОВИЩЕ**

**за осъществен контрол**

по чл. 232 от ЗОП

[x]  за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

[ ]  за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-138/2020 г. |
| ИН на регистрационната форма от ССИ: | 20200603-05242-0006 |
| Възложител: | **Ей И Ес-3С Марица Изток I ЕООД** |
| Вид на възложителя: | [ ]  публичен (чл. 5, ал. 2, т. 1-17 и ал. 3 ЗОП) [x]  секторен (чл. 5, ал. 4,т. 1-3 ЗОП)  |
| Вид на процедурата | [x]  Открита |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[x]  Доставки[ ]  Услуги[ ]  Услуги по Приложение № 2 |
| Предмет на поръчката: | „Доставка на стоманени топки за барабанно-топкови мелници“ |
| Обособени позиции: | [ ]  Да Брой: [x]  Не |
| Професионална/и област/и, в която/които попада предметът на възлаганата поръчка (според възложителя): | 28. Енергетика |
| Срок за изпълнение: | 72 месеца |
| Прогнозна стойност на поръчката в лв. без ДДС: | 1 300 320 |
| Финансиране: | [ ]  Изцяло от националния бюджет[ ]  Изцяло или частично със средства от ЕС[ ]  Друго:  |
| Критерий за възлагане на поръчката: | [x]  Най-ниска цена[ ]  Ниво на разходите[ ]  Оптимално съотношение качество/цена |
| *Коментари и други бележки:*Процедурата е за сключване на рамково споразумение с трима участници. |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата;
2. Проекта на обявление, с което се оповестява откриването на процедурата;
3. Проекта на техническа спецификация.
 |
| Всички документи, подлежащи на контрол, са получени в АОП | [x]  Да [ ]  Не  |
| Всички документи, подлежащи на контрол, са изпратени по предвидения ред  | [x]  Да [ ]  Не |
| Проверката на проектите на техническата спецификация и методиката за оценка *(когато е приложимо)* е извършена от външен/ни експерт/и по чл. 232а ЗОП | [ ]  Да [x]  Не |
| *Коментари и други бележки:*В списъка по чл. 232а, ал. 2 ЗОП, в областта, определена от възложителя като съответстваща на предмета на поръчката - „28. Енергетика”, има включен един външен експерт. На 26.05.2020 г. с електронно писмо външният експерт е информирал АОП, че е в невъзможност да извършва проверки до 14.06.2020 г. поради наличие на обстоятелства от обективен характер. В тази връзка не е проведен жребий за определяне на външен експерт, а проверката на проекта на техническа спецификация е извършена от експерти на АОП и обхваща съответствието на документа с изискванията на ЗОП. |

**РАЗДЕЛ ІІІ**

**Резултати от проверката на АОП**

**Проект на решение за откриване на процедурата**

|  |
| --- |
| *Констатации и препоръки:*1. Обръщаме внимание, че при откриване на процедурата следва да бъде съобразен чл. 39а, ал. 1 ЗОП, съгласно който възлагането на обществени поръчки се осъществява с електронни средства чрез използване на централизираната електронна платформа. В тази връзка да се има предвид, че решенията и обявленията се създават в Централизирана автоматизирана информационна система „Електронни обществени поръчки“ (ЦАИС ЕОП), без да се ползва специализираният софтуер „Редактор на форми“ (вж. Методическо указание на АОП с рег. № МУ-2 от 10.01.2020 г. на електронен адрес <https://www2.aop.bg/wp-content/uploads/2020/01/MU_2_2020.pdf>).
2. В поле VІІ.3) е посочено, че крайният срок за подаване на жалби е “съгласно чл. 197, ал. 1, т. 1 ЗОП – в 10 дневен срок от изтичане на срока по чл. 100 от ЗОП“. Коректният запис е „от изтичане на срока по чл. 100, ал. 3 ЗОП“. Препоръчваме прецизиране.

Бележката е относима и към поле VI.4.3) на обявлението. |

**Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*Във връзка с посочения в поле І.3) електронен адрес за изпращане на оферти, препоръчваме да се съобрази, че оферти се подават чрез платформата по чл. 39а, ал. 1 ЗОП (вж. 39а, ал. 2, т. 4 ЗОП и чл. 47, ал. 1 ППЗОП). Адресът в посоченото поле се попълва автоматично.  |

|  |
| --- |
| **Обхват на поръчката** |
| *Констатации и препоръки:*В проекта на обявление не се съдържа информация относно условията на финансиране (вж. Приложение № 5, част Б, А, т. 13 ЗОП). Препоръчваме допълване. |

|  |
| --- |
| **Технически и професионални възможности** |
| *Констатации и препоръки:*В поле ІІІ.1.3) е поставено условие за опит, като е уточнено, че обемът на изпълнените поръчки следва да е сходен с количеството стоманени топки за една година, посочено в количествената сметка, част от техническата спецификация. Доколкото визираното количество може да се приеме за идентично на възлаганото, остава неясно какво е допустимото от него отклонение, респ. сходния обем, при който се приема, че участникът има нужния опит. Препоръчваме прецизиране на пояснението за „сходно“ количество. |

|  |
| --- |
| **Общи изисквания/въпроси по критериите за подбор** |
| *Констатации и препоръки:*1. В поле III.1.4), т. 1.4.1, се изисква „участникът да е производител или да бъде оторизиран представител/дилър на производителя на предлаганите от него стоки....“. Препоръчваме изискването да отпадне, ако лице, което не е производител, респ. е без оторизация, може да е успешен изпълнител на договора (вж. чл. 2, ал. 2 ЗОП).
2. В същото поле, т. 1.4.2 и т 1.4.3, и т. 2.2 на техническата спецификация, възложителят е поставил изискване производителите на стоманените топки и чувалите да прилагат система за управление на качеството по ISO 9001:2015 г. Доколкото посочената система не е означена чрез съответната серия EN стандарти (вж. чл. 64, ал. 3 ЗОП), препоръчваме допълване. Да се има предвид и разпоредбата на чл. 48, ал. 2 ЗОП, съгласно която всяко посочване на стандарт, следва да е допълнено с думите „или еквивалентно/и”. Поставеното изискване следва да се съобрази и с бележката по предходната точка. В случай че договорът може да се изпълни законосъобразно и успешно от лице, което не е производител, изискването за прилагане на система за управление на качеството от производителя също следва да отпадне, тъй като такова условие може да се поставя само по отношение на участника в процедурата (вж. чл. 63, ал. 1, т. 10 ЗОП). Качествата на продукта могат да се гарантират чрез маркировки, протоколи за изпитване и др. (вж. чл. 51 и чл. 52 ЗОП).
 |

|  |
| --- |
| **Административна информация** |
| *Констатации и препоръки:*В поле ІV.2.7) е отбелязано, че отварянето, разглеждането и оценката на офертите ще се извърши в „електронната платформа Negometrix“. С оглед задължението за използване на централизираната електронна платформа по чл. 39а, ал. 1 ЗОП, препоръчваме редакция. |

|  |
| --- |
| **Допълнителна информация** |
| *Констатации и препоръки:*1. В поле VІ.3) се съдържа информация относно органите, от които могат да се научат приложимите в България правила за данъци и осигуровки, опазване на околната среда, закрила на заетостта и условията на труд. Обръщаме внимание, че предоставянето на такава информация е приложимо при поставяне на изискване по чл. 47, ал. 3 ЗОП, което от своя страна е относимо към обществени поръчки с предмет строителство или услуги (вж. чл. 47, ал. 3 ЗОП). В разглежданата поръчка с обект „доставки“ (вж. полета ІV.2) на решението и ІІ.1.3) на обявлението) то не намира приложение. 2. В обявлението не е посочен критерият, въз основа на който ще се провежда вътрешен конкурентен избор (вж. чл. 82, ал. 5 и ал. 6 ЗОП). Препоръчваме допълване. |

**Проект на техническа спецификация**

|  |
| --- |
| *Констатации и препоръки:* В т. 2.2. е посочено, че за доказване техническите възможности за изпълнение на поръчката и гарантиране качеството на доставената стока, кандидатите представят сертификат, удостоверяващ, че доставените изделия отговарят на изискванията на възложителя. Изискването е неясно, поради което от него не може да се установи как ще се направи преценка за съответствие. Препоръчваме допълване.Бележката е относима и за т. 9 - Сертификат за качество от завода производител. |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.2. При осъществяване на първия етап на контрола е съобразен редът за възлагане на обществени поръчки след възникване на задължението за използване на централизираната електронна платформа по чл. 39а, ал. 1 ЗОП (вж. § 131, ал. 1 от ПЗР на ЗИДЗОП (обн. – ДВ, бр. 86 от 2018 г., изм. и доп. – ДВ, бр. 102 от 2019 г.), ПМС № 332/13.12.2019 г. и § 12 от Закона за мерките и действията по време на извънредното положение, обявено с решение на Народното събрание от 13 март 2020 г. (обн. – ДВ, бр. 28 от 2020 г.). |

 **ГЛАВЕН СЕКРЕТАР: Подпис (не се чете)**

**МИХАИЛ МИХАЙЛОВ**

**Вярно с оригинала,**

**подписан на хартия**